Adapt or die: Steve Babaeko’s X3M tells African businesses | This Is Lagos
Tags Adapt or Die Olasunkanmi Atolagbe Steve Babaeko X3M Ideas Rugbybaas sê Ierse kritici pleeg laster | Netwerk24
Deur Marizanne Kok 24 November 2019 00:03
Dit is so dat daar ’n opkikkerprobleem in Suid-Afrikaanse skolerugby is en die verbode middels wat in ’n bloedmonster van die ster-vleuel Aphiwe Dyantyi gevind is, is ’n groot jammerte.
Mark AlexanderFoto: getty
Maar om op grond daarvan te sê Suid-Afrikaanse rugby het ’n dwelmkultuur? Basta daarmee, sê Mark Alexander, president van die Suid-Afrikaanse Rugbyunie (Saru). Van wanneer af maak een swaeltjie ’n somer?
“Jy weet, (die Iere) wat daardie goed oor ons sogenaamde dwelmkultuur gesê het, kan aangekla word vir laster. En wat (kan gesê word) as ons begin praat oor hul dwelmkultuur?” het Alexander gister gesê.
Alexander is gevra oor die uitlatings van twee Ierse rugbykommentators, Neil Francis en Ger Gilroy, dat ’n asterisk agter Suid-Afrika se Wêreldbeker-sege geplaas moet word weens die land se “dwelmkultuur”.
“Daar is ’n probleem in ons skole, maar almal van ons werk hard om dit te probeer oplos, sê Alexander. “By die Wêreldbeker is elke dag spelers getoets en niemand het gedop nie,” sê Alexander.
“Dis werklik jammer dat Aphiwe (voor die WB-toernooi) positief getoets het. Ek dink nie hy het geweet hy neem iets verkeerd in nie, hy is ’n goeie mens.”
Dyantyi het Vrydag op Instagram gesê hy het “vrede in sy hart” oor sy situasie.
“Een van die gelukkigste oomblikke in die lewe is wanneer jy die moed kry om te laat vaar wat jy nie kan verander nie,” het die vleuel geskryf.
“Vyf maande later en nie veel het verander nie, behalwe dat my struwelinge en uitdagings my krag gee. In die laaste maande vind ek dat ek meer glimlag.”
Meer oor: Aphiwe Dyantyi | Mark Alexander | Suid-Afrika | Verbode Middels | Laster | Opkikkers | Rugby | Skolerugby